als_Latn dik_Latn sag_Latn
WhatsApp është duke u kthyer në një nga mënyrat kryesore që përdoruesit zbulojnë dhe diskutojnë mbi lajmet, sipas një studimi.
Por, përdorimi i këtij aplikacioni ndryshon sipas shteteve.
Në Malajzi, më shumë se 50 përqind e peronave që morën pjesë në studim, u shprehën se përdornin WhatsApp për tu informuar mbi lajmet të paktën një herë në javë.
Në Amerikë, rezultati ishte vetëm 3 përqind dhe në Britani 5 përqind.
Raporti i realizuar nga Reuters Institute For The Study of Journalism, cilësoi se vetëm 43 përqind e personave të pyetur, i quanin lajmet të besueshme, krahasuar me 50 përqind e një viti më parë.
Studimi u realizua në 34 shtete në Europë, Amerikë, Azi dhe Tajvan dhe Hong Kong, duke cilësuar se Facebook mbetet rrjeti i parë si për përdorim të përgjithshëm edhe për lajme, por WhatsApp ka ardhur në rritje.
Mund të quhet një sfidë mes tyre, ku WhatsApp po pëlqehet më shumë falë mungesës së reklamave apo shpërqendrimit nga “fake news”.
J.L, Tiranapost.al
als_Latn als_Latn als_Latn als_Latn als_Latn als_Latn als_Latn ron_Latn